patvirtinta

 Plungės rajono savivaldybės

 administracijos

 Švietimo ir sporto skyriaus

 vedėjo 2024 m. spalio 15 d.

 įsakymu Nr. ŠV-32

 **RAŠINIO „KĄ TAU, JAUNUOLI, REIŠKIA ŽODŽIAI TREMTIS, TREMTINIAI, POLITINIAI KALINIAI?“ KONKURSO**

**NUOSTATAI**

**I SKYRIUS**

**BENDROSIOS NUOSTATOS**

1. Rašinio „Ką tau, jaunuoli, reiškia žodžiai tremtis, tremtiniai, politiniai kaliniai?“ konkurso (toliau – konkursas) nuostatai reglamentuoja konkurso tikslus ir organizavimą.

2. Konkurso organizatoriai – Plungės rajono savivaldybės administracijosŠvietimo ir sporto skyrius ir Plungės rajono nevyriausybinė organizacija „Paliesti tremties“.

3. Konkursas organizuojamas įgyvendinant Plungės rajono nevyriausybinės organizacijos „Paliesti tremties“ projektą „Kol atmintis gyva“.

4. Konkursas „Ką tau, jaunuoli, reiškia žodžiai tremtis, tremtiniai, politiniai kaliniai?“ – tai rašinio konkursas, kuriame dalyviai rašys rašinį apie vieną iš skaudžiausių Lietuvos Respublikos istorijos laikotarpių – tremtį. To laikotarpio žmonių išgyvenimus, netektis, nepriteklių, žmonių išvežimą iš gimtų namų į nežinią be jokios kaltės.

5. Konkurso tikslas: pagilinti žinias apie žmonių patirtus išgyvenimus ir sunkumus tremtyje, skatinti moksleivius domėtis to meto istoriniu kontekstu, bendradarbiaujant su asmenimis gyvenusiais tremtyje.

**II SKYRIUS**

**KONKURSO ORGANIZAVIMAS**

6. Konkursas vyks 2024-10-07 – 2024-11-08 dienomis. Vėliausia rašinio pateikimo data 2024-11-08 15 val.

7. Konkurso dalyviai skirstomi į keturias amžiaus grupes.Plungės rajono bendrojo ugdymo mokyklų 1–4 kl., 5–8 kl. ir I, II (9–10 kl.) III–IV gimnazijos kl.

8. Rašinius siųsti el. paštu ramute.meciene@plunge.lt arba atnešti adresu Vytauto g. 12, Plungė, Švietimo ir sporto skyriaus vyr. specialistei Ramutei Mėčienei.

**III SKYRIUS**

**RAŠINIO REIKALAVIMAI**

9. Rašinyje aptariama konkurso tema „Ką tau, jaunuoli, reiškia žodžiai tremtis, tremtiniai, politiniai kaliniai?“

10. Rašinys turi atitikti rašinio rašymo struktūrą.

11. Rašinys gali būti rašomas ranka (1–4 kl.), kompiuteriu.

12. Rašinys neturi būti anksčiau kur nors publikuotas, siųstas į kitus konkursus.

13. Vienas autorius gali atsiųsti vieną literatūrinį rašinį.

14. Rašinio pabaigoje turi būti nurodytas autoriaus vardas, pavardė, amžius, mokymosi įstaigos pavadinimas, tel. numeris. Taip pat nurodytas ir ruošiančio mokinį konkursui mokytojo vardą, pavardę, kontaktinius duomenis: telefono numeris ir elektroninio pašto adresas.

15. Konkurso organizatoriai pasilieka teisę publikuoti darbus savo nuožiūra, rengti darbų prezentaciją. Autorių sutikimas su šiomis sąlygomis laikomas rašinių atsiuntimas į konkursą.

**IV SKYRIUS**

**RAŠINIŲ VERTINIMAS IR LAIMĖTOJŲ APDOVANOJIMAS**

16. Darbus pagal vertinimo kriterijus vertins sudaryta Vertinimo komisija (jos sudėtį nustato konkurso organizatoriai).

17. Komisija, vertindama rašinius, atsižvelgs į:

17.1. temos suvokimą ir atskleidimą;

17.2. rašinio trinarę struktūrą;

17.3. suformuluotą pagrindinį teiginį, atspindintį asmeninį požiūrį;

17.4. suformuluotas pagrįstas prielaidas, išvadas;

17.5. atskleistas nagrinėjamų faktų, įvykių, reiškinių istorinės aplinkybės, sąlygas;

17.6. terminus, nusakančius abstrakčias idėjas, apibendrinimus, padedančius suprasti istorines aplinkybes, reiškinius ir įvykius; to laikmečio asmenvardžius, vietovardžius, objektų pavadinimus;

17.7. teksto rišlumą;

17.8. meniškumą ir originalumą;

18. Rašiniai neatitinkantys konkurso nuostatų, ar yra plagijuoti, turintys defektų (neatitinkantys konkurso nuostatų reikalavimų, parašyti neįskaitomu raštu ir pan.), nebus vertinami.

19. Komisija rašinius vertina pagal kiekvieną kriterijų, nurodytą nuostatų 17 punkte, 10-ties balų sistemoje.

20. Laimėtojais skelbiami daugiausia balų surinkę dalyviai.

21. Informacija apie konkurso rezultatus bus paskelbta per 10 (dešimt) darbo dienų nuo konkurso pabaigos Plungės rajono savivaldybės internetiniame tinklalapyje [www.plunge.lt](http://www.plunge.lt).

22. Su konkurso laimėtojais bus susisiekta nurodytais kontaktais.

23. Iš visų dalyvių bus išrinkta 12 laimėtojų: iš kiekvienos amžiaus grupės po 3.

24. Nugalėtojams bus įteikti diplomai, organizatorių įsteigti prizai ir kelionė. Apdovanojami padėkos raštu bus ir mokinius rengę mokytojai.

25. Komisija pasilieka teisę skirti papildomas nominacijas.

**V SKYRIUS**

**BAIGIAMOSIOS NUOSTATOS**

26. Organizatorius pasilieka teisę konkurso metu keisti ir papildyti nuostatus apie tai informuodamas Plungės rajono savivaldybės internetiniame tinklalapyje [www.plunge.lt](http://www.plunge.lt).

27. Pateikdami rašinius konkurso dalyviai neatlygintinai suteikia konkurso organizatoriui neišimtines teises viešai skelbti konkursui pateiktus kūrinius ar jų kopijas.

\_\_\_\_\_\_\_\_\_\_\_\_\_\_\_\_\_\_\_\_\_